

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ārkārtas SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.18** | 2024. gada 21. novembrī  |

**1.**

**Par grozījumu Ogres novada attīstības programmas 2022.–2027. gadam Investīciju plānā 2022.–2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022.-2034. gadam 2.1. redakcijas, Ogres novada attīstības programmas 2022.-2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022.–2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022.–2027. gadam[[3]](#footnote-3) (turpmāk – Rīcības plāns) un Investīciju plāns 2022.–2027. gadam[[4]](#footnote-4) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punkta otro un trešo teikumu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Ogres novada ilgtspējīgas attīstības stratēģijas 2022.–2034. gadam[[5]](#footnote-5) (turpmāk – Stratēģija) pirmais stratēģiskais mērķis paredz izveidot līdzsvaru starp dabas un vides kvalitāti un cilvēka vajadzībām. Viena no Stratēģijas ilgtermiņa horizontālajām prioritātēm ir videi draudzīgas rīcības, kas cita starpā paredz nodrošināt dabas un ainavisko vērtību saglabāšanu, atjaunošanu vai pilnveidošanu. Stratēģijas pirmajam stratēģiskajam mērķim Ogres novada attīstības programmā 2022.–2027. gadam[[6]](#footnote-6) (turpmāk – Attīstības programma) ir pakārtota pirmā vidējā termiņa prioritāte *Efektīva vides pārvaldība* (VTP-1). Tās rīcības virzienam *Videi draudzīgās infrastruktūras attīstīšana un vides izglītība* (RV-1) ir izvirzīti vienpadsmit uzdevumi, cita starpā nodrošināt vides kvalitātes saglabāšanu, vides risku mazināšanu, dabas resursu aizsardzību un racionālu apsaimniekošanu (U-1.11). Rīcības plānā minētajam uzdevumam ir pakārtoti vairāki pasākumi/aktivitātes, tostarp zaļās un zilās infrastruktūras risinājumu un citu pielāgošanās klimata pārmaiņām pasākumu ieviešana (1.11.2. apakšpunkts).

Konstatēts, ka Ogres novada Sporta centra futbola laukumā Meža prospektā 14, Ogrē, Ogres nov., kuru darba dienās izmanto arī Ogres Centra pamatskola sporta nodarbībām, nenotek lietus ūdens un ir nepieciešami ilgtspējīgi risinājumi tā novadei no laukuma. Nolūkā veicināt pielāgošanos klimata pārmaiņām un nodrošināt efektīvāku Ogres novada Sporta centra futbola laukuma izmantošanu, būtu lietderīgi izbūvēt drenāžu un lietus ūdens kanalizāciju, bioievalku, pārbūvēt futbola laukumu, kā arī veikt labiekārtojuma darbus un nodrošināt vides pieejamību.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

**1.** Izdarīt Ogres novada attīstības programmas 2022.–2027. gadam Investīciju plānā 2022.–2027. gadam (apstiprināts ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022.-2034. gadam 2.1. redakcijas, Ogres novada attīstības programmas 2022.-2027. gadam 2.1. redakcijas un Vides pārskata apstiprināšanu” (protokols Nr. 27; 24.)) (turpmāk – Investīciju plāns) grozījumu, papildinot ar 1.11.8. punktu (pielikums).

**2.** Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:

**2.1.** ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;

**2.2.** nodrošināt paziņojuma par šo lēmumu publicēšanu Pašvaldības oficiālajā tīmekļvietnē [www.ogresnovads.lv](http://www.ogresnovads.lv) nedēļas laikā pēc šī lēmuma pieņemšanas un tuvākajā Pašvaldības informatīvā izdevuma numurā.

**3.** Kontroli par lēmuma izpildi uzdot Pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/199889> (31.10.2024. redakcija) [↑](#footnote-ref-4)
5. <https://tapis.gov.lv/tapis/lv/downloads/153036> [↑](#footnote-ref-5)
6. <https://tapis.gov.lv/tapis/lv/downloads/152978> [↑](#footnote-ref-6)